CELEX: 62016TN0167
Language: et
Date: 2016-04-19 00:00:00
Title: Kohtuasi T-167/16: 19. aprillil 2016 esitatud hagi – Poola versus komisjon

4.7.2016   
            
            
               ET
            
            
               Euroopa Liidu Teataja
            
            
               C 243/34
            
         19. aprillil 2016 esitatud hagi – Poola versus komisjon
   (Kohtuasi T-167/16)
   (2016/C 243/37)
   Kohtumenetluse keel: poola
   
      Pooled
   
   
      Hageja: Poola Vabariik (esindaja: B. Majczyna)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 9. veebruari 2016. aasta rakendusotsus (EL) 2016/180, millega muudetakse rakendusotsuse 2014/709/EL (milles käsitletakse loomatervishoiualaseid tõrjemeetmeid seoses sigade Aafrika katkuga teatavates liikmesriikides) lisa seoses Eestit, Leedut ja Poolat käsitlevate kannetega (ELT L 35, lk 12), kuna selle rakendusotsusega esitati rakendusotsuse 2014/709/EL lisa II osas Czyże vald, ülejäänud osa Zabłudów’i vallast ning Hajnówka vald koos Hajnówka linnaga;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide: rikutud on proportsionaalsuse põhimõtet, kuna komisjon ei järginud nõuet, et vaidlustatud meetmed peavad taotletavate eesmärkide saavutamiseks olema vajalikud, nõuet, et need meetmed peavad taotletavate eesmärkide saavutamiseks olema kohased, ega proportsionaalsuse nõuet kitsas tähenduses.
            
         
               2.
            
            
               Teine väide: rikutud on olulisi menetlusnorme, mis on sätestatud Euroopa Parlamendi ja nõukogu 16. veebruari 2011. aasta määruses (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT L 55, lk 13), ning alalise taime-, looma-, toidu- ja söödakomitee töökorras.
            
         
               3.
            
            
               Kolmas väide: vaidlustatud otsuse tegemisel on rikutud põhjendamiskohustust.